**Zăpada mieilor**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zăpada mieilor

Zăpada mieilor supuşi

S-a aşternut în grabă mare,

Cu plăpumi albe la culoare,

Venite astăzi dinspre ruşi.

Zăpada mieilor blajini

S-a aşternut cu nepăsare,

Peste livezile în floare

Şi peste pâlcuri de arini.

Zăpada mieilori curaţi

S-a aşternut în miez de noapte,

Ca o poveste spusă-n şoapte

De mai bătrânii noştri fraţi.

Zăpada mieilor cuminţi

S-a aşternut cu fulgi cât palma,

Cernuţi din nouri deşi, de-a valma,

Pe oseminte de părinţi.

Zăpada mieilor tăcuţi

S-a aştenut pe nesimţite,

Pe risipitele morminte

Ale străbunilor pierduţi.

Atât de proaspăt aşternută,

Zăpada mieilor ne lasă

Îngânduraţi, pierduţi, în casă,

Într-o letargică derută...